Rikkaan ja köyhän kevät
Keväinen jo päivä paistaa
 kevättuoksut täyttää maan,
 keväimestä harvoin maistaa
 köyhälle vaan annetaan! –
 Lännentuuli leppoisana
 poskipäitä hivellen! –
 Puutepa vaan painavana
 täyttää köyhän sydämen!

 Herraskainen hienokansa
 huviloitaan unelmoi,
 työmies pennin ainoansa
 leipään tuskin säästää voi!
 Rikas rehkii kaikkialla
 rahojensa voimalla,
 köyhän lapsi maailmalla
 samoilla saa mierolla!

 Milloin koittaa kevät meille
 puutteettoman puhtaana,
 milloin voimme elonteille
 lähteä näin uljaana?!
 Silloin kunnes työmies herää
 oikeuttaan ottamaan,
 joukkonsa kun kaiken kerää
 aatteelliseen toimintaan!

O[tto]. T[iuppa].

Lähde: Kevään kosto 3. 1910. T. S. Osuusk. Raivaaja r.l., Lahti.

Otto Tiuppa
Runot
Kevään kosto
1910